text: Horsens mister stor profil
  12 juni 2015 kl. 05.16
  AC Horsens har solgt Troels Kløve til Sønderjyske.
  Troels Kløve har længe ønsket at spille i Superligaen, og det kommer han nu til i Sønderjyske, som har købt ham for et ukendt seks-cifret beløb, skriver Horsens Folkeblad.
  - Troels Kløve har været et stort aktiv for AC Horsens gennem alle årene. Troels ønskede at få nye udfordringer i sin karriere, og det får han nu i Sønderjyske. Jeg ønsker ham alt mulig held og lykke med den videre karriere. Sønderjyskes køb af Troels Kløve er også et cadeau til talentudviklingen i AC Horsens, men det viser også, hvor vi befinder os i fødekæden lige nu, siger cheftræner for AC Horsens Bo Henriksen til Horsens Folkeblad.
  Troels Kløve har i hele sin karriere spillet i AC Horsens.
  